Pályázati felhívás
a Móricz Zsigmond irodalmi alkotói ösztöndíj elnyerésére

Az Emberi Erőforrások Minisztériuma megbízásából a Magyar Alkotóművészeti Közhasznú  Nonprofit Kft. (a továbbiakban: MANK) pályázatot hirdet azon fiatal írók, irodalmárok részére, akik szépirodalmi, kritikai, szociográfiai vagy irodalomtörténeti munkájukhoz kérnek támogatást a Móricz Zsigmond irodalmi ösztöndíj elnyerésével. A pályázat szakmai lebonyolítója a Petőfi Irodalmi Múzeum (a továbbiakban: PIM).
 
Jelen pályázati felhívás – költségvetés-technikai okok miatt – kivételesen 6 hónapra, 2013 első félévére vonatkozik (január-június). Az első félévi ösztöndíjat elnyerő pályázók a sikeres félévi beszámolót követően lehetőséget kaphatnak az ösztöndíj második félévi folytatására.
 
Az ösztöndíj célja
Az ösztöndíj célja, hogy tehetséges fiataloknak segítséget nyújtson a pályakezdéshez, kedvező feltétételeket teremtsen a magas színvonalú alkotó  tevékenységhez.
 
Pályázhatnak:
Azok az 1977. január 1. után született írók, irodalmárok, akik eddig színvonalas orgánumokban, szakmai színtereken megjelentek. Már publikált kötet megléte előnyt jelent. Korábbi ösztöndíjasok is pályázhatnak abban az esetben, amennyiben az előző ösztöndíjuk lejárta óta eltelt öt év, és a korhatárnak még megfelelnek. (Utolsó sikeres pályázati év: 2007) Egy évnél hosszabb időszakra vonatkozó terveket a kuratórium nem támogat.
 
Nem nyújthat be pályázatot, aki az ösztöndíj ideje alatt központi költségvetési forrásból egyéb ösztöndíjban (például az NKA alkotói támogatása) vagy egyéb támogatásban, illetve aki MASZRE alkotói támogatásban részesül. PhD-témával nem lehet pályázni.    
 
Ösztöndíjban részesülhet évente: maximum 13 fő
 
Az ösztöndíj időtartama: 6 hónap (mely további 6 hónappal meghosszabbítható)
 
Az ösztöndíj összege: bruttó 100.000 Ft/hó
 
Az ösztöndíj az SZJA-törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést követően kerül kifizetésre.
 
A pályázat nyelve: magyar
 
A pályázat benyújtásához szükséges dokumentumok:
 
1. Adatlap (hiánytalanul kitöltve és aláírva)
2. Nyilatkozat (hiánytalanul kitöltve és aláírva)
3. Szakmai önéletrajz – aláírva
4. Munkaterv (az alkotói elképzelés rövid leírása)
5. Publikációs jegyzék
6. 5-10 oldalnyi szövegmutatvány a tervezett kéziratból vagy eddig megjelent munkákból
7. Nem kötelező, de csatolható a szakma elismert képviselőjének/képviselőinek ajánlása
 
(A pályázati adatlap és nyilatkozat a pályázati felhívás része, amely letölthető awww.pim.hu, illetve a www.emmi.gov.hu honlapokról.)
 
A pályázat benyújtása két megjelenési formában szükséges:
1. 2 nyomtatott példányban a Petőfi Irodalmi Múzeumhoz (1053 Budapest, Károlyi M. u. 16.) postai úton, vagy személyesen hétköznap, munkaidőben 9-18 óráig, és
2. elektronikus úton, csatolt fájlként a moricz13@pim.hu e-mail címre.
 
Beadási határidő: 2013. március 11. (hétfő) 18 óráig
 
Hiánypótlás:
Hiánypótlásra a pályázati beérkezési határidő után nincs mód.
 
Érvénytelen a pályázat, amennyiben:
- a pályázati feltételeknek nem felel meg
- hiányos a mellékelt dokumentáció
- az adatlap/nyilatkozat hiányos, nincs aláírva vagy a valóságnak nem megfelelő adatokat tartalmaz,
- határidőn túl történik a benyújtása 
 
A pályázat elbírálása
A pályázatot az Emberi Erőforrások Minisztériuma által kinevezett, a PIM által működtetett szakértői kuratórium bírálja el. Az ösztöndíj odaítéléséről vagy visszavonásáról a kuratórium dönt, 30 napon belül.

A kuratórium tagjai: Balogh Endre (a József Attila Kör delegáltja), Csepregi János (a Fiatal Írók Szövetsége elnökségi tagja), Györe Balázs (a Szépírók Társasága delegáltja), Kollár Árpád (a Fiatal Írók Szövetsége elnöke), Sopotnik Zoltán (a József Attila Kör elnökségi tagja), Szentmártoni János (a Magyar Írószövetség elnöke).  

A szakmai döntés ellen jogorvoslatnak helye nincs, esetleges formai kifogásokat a döntés kézhezvételétől, illetve nyilvánosságra hozatalától számított 15 napon belül a PIM főigazgatóságára lehet benyújtani.
 
A PIM az eredményről a döntést követő 15 napon belül elektronikus úton valamennyi pályázót értesíti, és a nyertes pályázók névsorát a www.pim.hu honlapon közzéteszi.
 
Az értékelés szempontjai
A pályázó  szakmai előélete, a beadott szövegmutatvány és munkaterv minősége.
 
Szerződéskötés
A nyertes pályázóval a MANK ösztöndíjszerződést köt.
 
Az ösztöndíj kifizetése
Az ösztöndíj folyósításáról a Magyar Államkincstáron keresztül az MANK gondoskodik.
 
Beszámolási kötelezettség 
Az ösztöndíjasok munkatervük megvalósításáról, eredményeikről kötelesek beszámolni.
 
Az ösztöndíjat elnyert alkotóknak az ösztöndíjas időszak folyamatban lévő teljesítményéről, az alkotás aktuális állapotáról és a munka további menetéről készített beszámolót (feltüntetve az alkotóházi elhelyezésre vonatkozó igényét), valamint az ösztöndíj elnyerése előtt nem publikált szöveget (legalább 5 A/4-es oldal) kell elküldenie 2013. június 7-ig elektronikus úton a gaspargy@pim.hu e-mail címre.
 
A kuratórium az ösztöndíjat az elnyert ösztöndíjas időszak elteltével bemutatott beszámoló elbírálása alapján meghívásos pályázattal további féléves intervallumra meghosszabbíthatja.
 
A MANK jóvoltából a 2013-as Móricz Zsigmond irodalmi ösztöndíjasok (az azt igénylők) egyenlő arányban ingyenes elhelyezést (szállás + reggeli) nyernek a szigligeti alkotóházban (előzetesen egyeztetett időpontban).
 
Az ösztöndíj megvonható vagy részlegesen visszatartható, a nyilatkozatban és a szerződésben foglaltak szerint.
 
Az ösztöndíj-támogatás feltüntetésének kötelezettsége
Az ösztöndíjas az ösztöndíjjal támogatott munkáinak  publikálása esetén köteles az ösztöndíj nevét feltüntetni.
 
A pályázatbeadással kapcsolatos további információ:
Gáspár György muzeológus, Petőfi Irodalmi Múzeum
gaspargy@pim.hu (317-3611/253-as mellék)
 
Józsa Kitty, Magyar Alkotóművészeti Közhasznú Nonprofit Kft.
kitty.jozsa@alkotomuveszet.hu (356-7444/107-es mellék)
 
Budapest, 2013. február 7.
 
MANK

Pályázati adatlap
Móricz Zsigmond irodalmi ösztöndíjhoz
2013.
(Kérjük, hogy az adatlapot nyomtatott betűvel, írógéppel vagy számítógéppel töltse ki!)
A pályázó adatai:
 
Név: ……………………………………………………………………………………………..

Születési hely: ………………………………      Születési ………..év   ………….hó ..…. nap

Állandó lakcím: …………………………………………………………………………………

Levelezési cím: …………………………………………………………………………………

Telefon: ………………………..…Mobil:…………………………….Fax: ………..……..…..
 
E-mail: …………………………………………………………………………………………..

Korábban részesült-e Móricz-ösztöndíjban, ha igen, melyik évben, években?
 
…………………………………………………………………………………………………..
Egyéb, központi költségvetési forrásból (az NKA alkotói támogatása és más ösztöndíj jellegű támogatási formái is ide tartoznak), egyéb alkotói támogatásban vagy ösztöndíjban (MASZRE) korábban elnyert ösztöndíj, támogatás:
 
…..……………………………………………………………………………………………….

Jelenleg részesül-e egyéb, központi költségvetési forrásból (az NKA alkotói támogatása és más ösztöndíj jellegű támogatási formái is ide tartoznak), egyéb alkotói támogatásban vagy ösztöndíjban (MASZRE) vagy külföldi ösztöndíjban (ha igen, nevezze meg):
 
…………………………………………………………………………………………………...

Dátum:…………………………. 
Aláírás: ……………………………….….

 

1. számú melléklet
 
A PÁLYÁZÓ NYILATKOZATA
 
Alulírott……………………………………………………… (Születési hely: …………………., időpont:………………….., Lakcím:………………………………) a jelen nyilatkozat aláírásával aközpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Közpénztv.) 14. §-a1 alapján kijelentem, hogy az általam a Magyar Alkotóművészeti Közhasznú Nonprofit Korlátolt Felelősségű Társasághoz a Móricz Zsigmond irodalmi ösztöndíj tárgyában benyújtott pályázathoz kapcsolódóan a Közpénztv. 6. § (1) bekezdésében2 meghatározott – összeférhetetlenséget megalapozó – kizáró okok személyemben nem állnak fenn;
 
·     a Közpénztv. 8. §  (1) bekezdése3 szerinti érintettség a Móricz Zsigmond irodalmi ösztöndíjpályázatra benyújtott pályázatomhoz kapcsolódóan személyemben
a)     nem áll fenn
b)     az alábbi tekintetben fennáll:
…………………………………………………………………………………….…………………………………………………………,4 és a Közpénztv. 8. § (1) bekezdése alapján kezdeményezem a fenti tény közzétételét, érintettségemmel kapcsolatban eleget tettem a Közpénztv. rendelkezéseinek, illetve a támogatás nyújtásával összefüggésben, a személyemben fennálló korábbi összeférhetetlenséget – amennyiben ilyen volt – megszüntettem;
·     nyilatkozom arról, hogy a Móricz Zsigmond irodalmi ösztöndíjpályázati feltételeinek maradéktalanul megfelelek, és az általam szolgáltatott adatok, információk és dokumentumok teljes körűek és hitelesek, a valóságnak mindenben megfelelnek;
·     tudomásul veszem, hogy az ösztöndíj elnyerésével kötelezettséget vállalok arra, hogy az ösztöndíjas időszak végén – a kuratórium által meghatározott feltételek szerint – beszámolok;
·     nyilatkozom arról, hogy az általam a pályázatom részeként benyújtott egyéni munkaterv és alkotások összhangban vannak a vonatkozó jogszabályi rendelkezésekkel és a pályázati felhívás előírásaival;
·     hozzájárulok ahhoz, hogy az Emberi Erőforrások Minisztériuma (a továbbiakban: EMMI), valamint a pályázat szakmai és pénzügyi lebonyolítói a pályázatomban foglalt személyes adataimat a pályázat értékelése és az ösztöndíjas jogviszony létesítése céljából az ahhoz szükséges mértékben és ideig kezeljék, továbbá tudomásul veszem, hogy a nevem, az ösztöndíj célja, összege, valamint a Közpénztörvény 5.§ (1)-(2) bekezdése szerinti érintettség nyilvánosságra hozhatók;
·     nyilatkozom arról, hogy központi költségvetési forrásból egyéb ösztöndíjban (az NKA alkotói támogatása, ill. az NKA más, ösztöndíj jellegű támogatási formái valamint a MASZRE alkotói támogatása is ide tartozik) az ösztöndíjas időszak alatt nem részesülök, illetve az esetlegesen fennálló ilyen ösztöndíjamat megszüntetem;
·     nyilatkozom arról, hogy nincs esedékessé vált és meg nem fizetett, az adózás rendjéről szóló 2003. évi XCII. törvény 178. §-ának 20. pontjában meghatározott köztartozásom, ideértve az államháztartás alrendszereiből folyósított támogatásból eredő esedékessé vált és meg nem fizetett tartozást is (a továbbiakban: köztartozás);
·     tudomásul veszem, hogy köztartozás esetén annak megfizetéséig az ösztöndíj nem illet meg, az esedékes ösztöndíj folyósítása felfüggesztésre kerül, illetve az esedékes ösztöndíj a köztartozások megfizetése érdekében - az ösztöndíj ellenében vállalt kötelezettségeket nem érintő módon - visszatartásra kerül kivéve, ha az államháztartásról szóló 1992. évi XXXVIII. törvény 13/A. §-ának (5) bekezdésében foglaltak szerint a támogatás köztartozás esetén is folyósítható;
·     hozzájárulok ahhoz, hogy a köztartozások figyelemmel kísérése céljából adószámomat (adóazonosító jelemet) a Magyar Államkincstár, a EMMI, valamint a pályázat pénzügyi lebonyolítója felhasználják a lejárt köztartozások teljesítése, illetőleg az adósság bekövetkezése tényének és összegének megismeréséhez;
 
·     a Móricz Zsigmond irodalmi ösztöndíj elnyerésére korábban pályázatot nem nyújtottam be;
VAGY
A Móricz Zsigmond irodalmi ösztöndíj elnyerésére korábban pályázatot az alábbiak szerint nyújtottam be5:
 
ÉV	Támogatás: igen/nem	ÉV	Támogatás: igen/nem	

 	 	 	 	

 	 	 	 	
 
·     hozzájárulok a munkaterv, a szakmai önéletrajz, a publikációs jegyzék és a pályázat részét képező szövegrészlet a személyes adatok védelméről és a közérdekű adatok nyilvánosságáról szóló 1992. évi LXIII. törvény szerinti megismerhetőségéhez;
·     amennyiben az ösztöndíj felhasználására meghatározott kezdőidőponttól számított három hónapon belül a támogatott tevékenység nem kezdődik meg, vagy az ösztöndíj igénybevételét nekem felróható okból nem kezdeményezem;
·     olyan körülmény merül fel, amely alapján az államháztartás működési rendjéről szóló 292/2009. (XII. 19.) Korm. rendelet (a továbbiakban: Ámr.) 114. § (1) bekezdése alapján nem köthető támogatásra irányuló szerződés;
·     az ösztöndíj nyújtásának feltételeként jogszabály által előírt nyilatkozatok bármelyikét visszavonom;
·     a támogatott tevékenység megvalósítása meghiúsul, tartós akadályba ütközik, az ösztöndíjszerződésben foglalt ütemezéshez képest jelentős késedelmet szenved;
·     adataimban, az ösztöndíjszerződés feltételeiben vagy a szerződés teljesítésével összefüggő körülményben változás következik be,azt a tudomásomra jutást követően 8 napon belül írásban bejelentem a pályázatkezelő szerveknek;
·     vállalom, hogy az Ámr. 127. § (1)-(3) bekezdése szerinti esetekben a EMMI által megállapított jogosulatlanul igénybe vett ösztöndíj összegét és annak kamatait az Ámr-ben és az ösztöndíjszerződésben foglaltak szerint visszafizetem;
·     tudomásul veszem, hogy a jelen nyilatkozat megfelelő kitöltése és aláírása az ösztöndíj nyújtásának feltétele.
 
Dátum:

 
           a pályázó aláírása

1 A törvény 14. §-a szerint a pályázó köteles nyilatkozni arról, hogy a pályázattal kapcsolatban fennáll-e összeférhetetlensége, ill. érintettsége. Írásbeli nyilatkozatának csatolása nélkül a pályázata érvénytelen.

2 Nem indulhat pályázóként, és nem részesülhet támogatásban:
I) aki a pályázati eljárásban döntés-előkészítőként közreműködő vagy döntéshozó,
II) a kizárt közjogi tisztségviselő: a Kormány tagja, a kormánybiztos, az államtitkár, a szakállamtitkár, a regionális fejlesztési tanács elnöke, a fejlesztéspolitikai ügyekben feladatkörrel rendelkező központi hivatal vezetője, a regionális fejlesztési tanács által törvény előírása alapján létrehozott társaság vezető tisztségviselői, felügyelő bizottsága tagjai, illetve az Ágazati Operatív Programok Közreműködő szervezetei vezető tisztségviselői és ellenőrző szervének tagjai,
III) az I)-II) pont alá tartozó személy közeli hozzátartozója: házastárs, bejegyzett élettárs, egyeneságbeli rokon, örökbefogadott, mostoha vagy neveltgyermek, örökbefogadó, mostoha- vagy nevelőszülő, valamint testvér,
IV) akinek a részvételből való kizártságának tényét a Közpénztörvény megsértése miatt a www.kozpenzpalyazat.gov.hu honlapon közzé tették

3 Az érintettség fennáll, ha a pályázó:
I.) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,
II.) nem kizárt közjogi tisztségviselő: a köztársasági elnök, az Országgyűlés által választott vagy a köztársasági elnök által kinevezett tisztségviselő, az országgyűlési és az európai parlamenti képviselő, a polgármester, az alpolgármester, a főpolgármester, a főpolgármester-helyettes, a helyi önkormányzati képviselő, a helyi önkormányzat képviselő-testülete bizottságának tagja, a központi államigazgatási szerv - a d) pont alá nem tartozó - vezetője és helyettesei, a regionális fejlesztési tanács tagja,
III) az I)-II) pont alá tartozó személy közeli hozzátartozója;

4 A megfelelő pont bekarikázandó; a b) pont - az érintettség leírása - értelemszerűen kitöltendő.

5 A megfelelő rendelkezés aláhúzandó vagy a nem megfelelő rendelkezés törlendő; értelemszerűen kitöltendő.